Institut Municipal d’Informàtica

Direcció d'Informació de Base i Cartografia – Àrea d’Hàbitat Urbà

Servei de Cartografia

XARXA TOPOGRÀFICA MUNICIPAL

La Xarxa Topogràfica Municipal de la ciutat de Barcelona (d’ara endavant, XTM) és una xarxa topogràfica de punts de referència que abasta tot el territori d’aquest municipi. Basada en la Xarxa Utilitària proporcionada per l’Institut Cartogràfic de Catalunya (ICC), pertany al Servei de Posicionament Geodèsic Integrat de Catalunya. Serveix com a base per als treballs topogràfics realitzats al municipi de Barcelona i és propietat de l’Ajuntament de Barcelona, que és l’encarregat de materialitzar‐la, mesurar‐la i mantenir‐la, per al seu servei i per al dels ciutadans.

Els punts estan materialitzats sobre la vorada de granit, fixats amb claus tipus geopunt de 7,50 cm de longitud com a mínim (previ forat amb trepant) i resina epoxi, amb la volandera pròpia de l’Ajuntament de Barcelona. Actualment està formada per uns mil punts distribuïts pel territori de la ciutat.

Cada punt disposa de coordenades en projecció UTM sobre sistemes de referència ETRS89 i ED510 A amb referència de cota sobre el model geoidal EGM08D595.

Les coordenades X, Y, Z provenen d’observables GPS. La tolerància per al posicionament en X, Y no excedeix els 3 cm.